### Beslutning

Godkendt.

### Sagsfremstilling

### Resume og sagens baggrund

Den nye kommunalbestyrelse er trådt til med virkning fra den 1. januar 2022 og har ved sin konstituering nedsat et antal fagudvalg, herunder Teknik- og Miljøudvalget.

I styrelsesvedtægten for Kalundborg Kommune er det defineret, at udvalget under iagttagelse af Økonomiudvalgets koordinerende og generelle retningslinjer varetager den umiddelbare forvaltning af kommunens opgaver inden for det tekniske område.

Det er administrationens anbefaling, at udvalget frem til sommerferien gennemgår de forskellige opgaveområder med henblik på, at udvalget får et tydeligere indblik i opgaverne og de vilkår, som eksempelvis lovgivningen, der gælder for området.

### Indstillinger

Direktøren indstiller, at orienteringen tages til efterretning.

### Behandling

Teknik- og Miljøudvalget.

### Sagsfremstilling

Udvalgets samlede opgaveportefølje dækker en lang række opgaver inden for det tekniske område bredt set. Opgaverne er overordnet beskrevet i kommunens styrelsesvedtægt, og kompetencefordelingen mellem Kommunalbestyrelsen, Økonomiudvalget og de enkelte fagudvalg er beskrevet i kommunens delegationsplan.

Administrationen har tilrettelagt et forløb, hvor udvalget igennem det første halve år af sin  funktionsperiode får en overordnet gennemgang af områdets opgaveportefølje.

Administrationen lægger op til, at orienteringen om de forskellige enkeltområder så vidt muligt tages op i samspil med de typer af sager, der kommer op på udvalgets dagsorden.

Efterhånden som opgaveområderne gennemgås i Teknik- og Miljøudvalget, vil kompetencefordelingen mellem kommunalbestyrelse, udvalg og administration også blive gennemgået.

Udover ovenstående vil administrationen også gennemgå de forskellige samarbejdsfora med interesseorganisationer, hvori Teknik- og Miljøudvalget indgår.

I det følgende nævnes udvalgets hovedopgaver i overskriftsform.

Planområdet:

* Udviklingsstrategi
* Kommuneplanlægning
* Lokalplanlægning
* VVM
* Klima- og energi

[adresse]:

* Gader og veje (drift og anlæg)
* Trafiksikkerhed
* Gadebelysning
* Parkering
* Grønne områder (drift)
* Entreprenørområdet
* Byggemodning

Myndighed på byggeområdet:

* Byggesagsbehandling
* Byfornyelse
* Administration af Boligreguleringsloven

[adresse]:

* Drift og vedligeholdelse af kommunens ejendomme
* Byggeprojekter (anlæg)

Natur og miljøområdet:

* Landbrug og industri (godkendelser og tilsyn)
* Grundvandsbeskyttelse
* Jordforureningsloven
* Tilslutningstilladelser og nedsivningstilladelser
* Naturpleje og naturfredninger
* Råstofindvinding
* Skovrejsning
* Vandløbssyn, vandløbsregulativer og vandløbsgodkendelser

Affaldsområdet:

* Affald og genbrug (planlægning, myndighed og drift)

Forsyning:

* Vand, varme og spildevand, herunder opgaver vedrørende varmeprojekter, varmeplanlægning og spildevandsplanlægning.

Skadedyrsbekæmpelse

* Bekæmpelse af rotter

Udvalget deltager samlet i følgende dialogfora:

* Det grønne dialogforum
* Dialogforum for havne
* Dialogforum for færdselssikkerhed

Herudover indgår udvalget i dialog med Landliggerudvalget, Trafik- og [adresse], Grundvandsrådet og [adresse].

### Økonomiske konsekvenser

Ingen.

### Sagens forløb

06-01-2022 Teknik- og Miljøudvalget
Godkendt.